text: Håndboldpiger reddet
  22 marts 2013 kl. 15.52
  KIF Vejen er reddet fra konkurs.
  Ifølge KIF Vejens direktør Henrik Schmidt Ebbesen er klubben reddet.
  Sponsorer og samarbejdspartnere omkring KIF Vejen har hjulpet klubben af med den gæld, der tyngede.
  - Nu beholder vi arbejdstøjet på, så vi har helt styr på økonomien inden sæsonstart, samtidig med at vi for alvor tager fat på arbejdet med at samle et hold til næste sæson, siger Henrik Schmidt-Ebbesen.
  På håndboldbanen tager KIF Vejen hul på 1. kamp i slutrunden mod Viborg i Vejen Idrætscenter onsdag den 27. marts kl. 19.30.
  Ifølge avisen har klubben akut stået og manglet ca. en million kroner.
  